०४६ सालमा भारतको कुरा मान्नुभन्दा जनताको माग स्वीकार्ने निर्णयमा राजा वीरेन्द्र पुग्नुको कारण त्यही भएको बताएका छन्, खनालले । भारतको दबाब बढ्दै जाँदा वीरेन्द्रले ०४५ सालको परिवर्तन हुनु चार वर्षअघि नै चीनसँगको सम्बन्ध गठिलो बनाउँदै लगेका थिए । दरबार हत्याकाण्ड भएको सेरोफेरोमा पनि उनले चीन भ्रमण गरेका थिए । खासगरी, बोआओ फोरममा सहभागी हुने क्रममा उनले चीनमा उच्चस्तरीय भेटघाट गरेका थिए । र, माओवादी समस्या सैद्धान्तिक हो कि जनताले पीरमर्काका कारण उनीहरूको साथ दिएका हुन् भन्ने प्रश्न गरिरहन्थे भेटघाट हुने व्यक्तिहरूसँग । केचाहिँ सत्य हो भने नेपाल संघीय गणतन्त्रात्मक मुलुक बन्ने प्रस्थानविन्दु बन्यो, दरबार हत्याकाण्ड । दरबारियाहरूले अहिले प्रश्न गर्ने गरेका छन्, ‘कतै उक्त हत्याकाण्ड राजतन्त्रको समाप्तिको पहिलो पाइला त थिएन ?’- अन्नपूर्ण बाट ,उपेन्द्र पोखरेल
